นักเรียนเดินพาเหรดเกิดวูบกว่า 30 คน
เมื่อเวลา 08.30 น. วันที่ 6 ต.ค. ผู้สื่อข่าวรายงานว่า ขบวนพาเหรดของนักเรียนในการแข่งขันกีฬานักเรียน เครือข่ายการศึกษาท่าเสา-วังกระแจะ อ.ไทรโยค จ.กาญจนบุรี มีนักเรียนจาก 12 โรงเรียน จำนวน 1,800 คน ในเขตพื้นที่ ครูราว 100 คน รวมทั้งบรรดาผู้ปกครองอีกกว่า 300 คน ขบวนพาเหรดที่มีความยาวราว 2 กม. ได้ออกเดินจากหน้าน้ำตกไทรโยคน้อยไปยัง อบต.ท่าเสา หมู่ 3 ต.ท่าเสา อ.ไทรโยค จ.กาญจนบุรี ซึ่งอยู่ห่างจากจุดเริ่มต้นราว 3 กม. โดยมีกำลังเจ้าหน้าที่ตำรวจ สภ.ไทรโยค ทหาร ชป.พท.ร.29 เจ้าหน้าที่เทศบาลตำบลน้ำตกไทรโยคน้อย เจ้าหน้าที่ อบต.ท่าเสา รวมกว่า 50 นาย คอยดูแลความปลอดภัยการจราจรของขบวนพาเหรดเด็กนักเรียน,ผู้สื่อข่าวรายงานว่า ขณะเดินขบวนพาเหรด สภาพอากาศทั้งร้อน มีแสงแดด ประกอบกับความอบอ้าว เด็กนักเรียนซึ่งส่วนใหญ่เป็นเด็กเล็กชั้นประถม เริ่มมีอาการหน้ามืดเป็นลม และทรุดล้มลงกับพื้นถนนทีละคน จนมีจำนวนมากกว่า 30 ราย ทั้งครูและเจ้าหน้าที่หน่วยงานต่างๆ รวมทั้งผู้ปกครองของนักเรียน เกิดความโกลาหล ต่างรีบนำตัวเด็กที่เป็นลมทำการปฐมพยาบาล ก่อนนำเด็กทั้งหมดส่งโรงพยาบาลไทรโยค,หลังเหตุการณ์สงบ ขบวนพาเหรดก็ได้เดินต่อจนเข้าไปใน อบต.ท่าเสา ซึ่งอยู่ห่างราว 3 กม. โดยไม่มีเด็กนักเรียนคนใดมีอาการเป็นลมเพิ่มอีก โดยในพื้นที่ทำการ อบต.ท่าเสาได้จัดให้มีการแข่งขันกีฬาชนิดต่างๆ เช่น ฟุตบอล เปตอง บาสเกตบอล ฯลฯ ท่ามกลางกองเชียร์จากแต่ละโรงเรียน รวมทั้งกางเต็นท์ยาวเหยียดเต็มพื้นที่ทำการ ให้เด็กนักเรียนได้ใช้เป็นที่นั่งพักทำกิจกรรม และรับประทานอาหาร,นายวิกิจ แก้วจิตคงทอง นายก อบต.ท่าเสา เผยถึงเรื่องที่เกิดขึ้นว่า สาเหตุเกิดจากวันนี้อากาศร้อนอบอ้าวมาก เด็กนักเรียนส่วนใหญ่ยังไม่ได้รับประทานอาหารเช้ามา เมื่อเดินตากแดดเป็นเวลานาน จึงทำให้เกิดอาการหน้ามืดเป็นลมขึ้น ซึ่งก็ได้เตรียมความพร้อมไว้แล้ว ทั้งรถพยาบาล เจ้าหน้าที่หน่วยงานต่างๆพอเกิดเหตุก็ได้ทำการช่วยเหลือในทันที ขณะนี้ไม่มีเด็กนักเรียนคนใดมีอาการหนัก หรือต้องพักรักษาตัวที่โรงพยาบาลเลย ทุกคนหายเป็นปกติและร่วมกิจกรรมการแข่งขันกีฬาได้ต่อไป อย่างไรก็ตาม งานการแข่งกีฬาภายใน อบต.ท่าเสา เริ่มตั้งแต่วันที่ 6-8 ต.ค. รวม 3 วัน.
เมื่อเวลา 08.30 น. วันที่ 6 ต.ค. ผู้สื่อข่าวรายงานว่า ขบวนพาเหรดของนักเรียนในการแข่งขันกีฬานักเรียน เครือข่ายการศึกษาท่าเสา-วังกระแจะ อ.ไทรโยค จ.กาญจนบุรี มีนักเรียนจาก 12 โรงเรียน จำนวน 1,800 คน
ขบวนพาเหรด,กีฬานักเรียน,นักเรียนเป็นลม,อากาศร้อน,หน้ามืดเป็นลม,ไทรโยค,กาญจนบุรี,วิกิจ แก้วจิตคงทอง,ข่าว,ไทยรัฐออนไลน์,ข่าวทั่วไทย